सामग्री: माना जा रहा है कि प्रतिनिधि मंडल में जो लोग शामिल हैं वो किम जोंग-उन के भरोसेमंद हैं. उनके बारे में दक्षिण कोरिया का कहना है कि उन्होंने कभी उत्तर कोरिया के ऐसे वरिष्ठ प्रतिनिधि मंडल का अपने देश में स्वागत नहीं किया है. 

इस बैठक से पहले किम जोंग उन और अमरीकी राष्ट्रपति डॉनल्ड ट्रंप के बीच कई बार तीखी बयानबाज़ी हो चुकी हैं. माना जा रहा है कि इस अहम मुलाक़ात के बाद उत्तर किम जोंग-उन इस साल अमरीकी राष्ट्रपति से भी मुलाक़ात करेंगे.

कौन-कौन हैं किम जोंग-उन के प्रतिनिधि मंडल में

किम की बहन- किम यो-जोंग

किम यो-जोंग पूर्व उत्तर कोरियाई शासक किम जोंग-इल की सबसे छोटी बेटी हैं. किम यो-जोंग और वो एक ही मां की संतान हैं. वो अपने भाई से चार साल छोटी हैं और दोनों ने स्विट्ज़रलैंड में साथ-साथ पढ़ाई की है. 

उन्होंने हाल के वर्षों में अपने भाई की छवि सुधारने पर काम किया है और पार्टी प्रोपगैंडा विभाग में अहम भूमिका निभाई है. पिछले साल उनकी राजनीतिक भूमिका बड़ी करते हुए उन्हें पोलितब्यूरो में शामिल किया गया था.

किम यो जोंग: उत्तर कोरिया की 'सबसे ताक़तवर महिला'

किम जोंग-उन की बहन किम यो-जोंग इससे पहले इसी साल प्योंगचांग में हुए विंटर ओलंपिक खेलों में शामिल होने के लिए दक्षिण कोरिया गई थीं.

बताया जाता है कि वो उत्तर कोरिया की बेहद अहम नेताओं में शामिल हैं. जानकारों का कहना है किम जो कड़े फ़ैसले लेते हैं उनमें से कई फ़ैसलों के पीछे उनकी बहन का हाथ होता है.

किम योंग-नम

90 साल के किम योंग-नम ने अपने लंबे कार्यकाल के दौरान देश में तीन शासकों का दौर देखा है. वो कई बार विदेश दौरा कर चुके हैं. 

बीते साल वो ईरान के राष्ट्रपति हसन रूहानी के दूसरे कार्यकाल के शपथग्रहण समारोह में भाग लेने के लिए वहां गए थे. सुप्रीम नेतृत्व के प्रति उनकी निष्ठा पर कभी सवाल नहीं किए गए हैं.

दक्षिण कोरिया की योनहाप समाचार एजेंसी ने एक उत्तरी कोरिया के व्यक्ति के हवाले से कहा है, "वो कभी कोई ग़लती नहीं करते. यही कारण है कि एक ऐसे देश में जहां सत्ता में कई बार परिवर्तन हुए हैं वहां वो अपने ओहदे को बनाए रखे हुए हैं."

चोई ह्वी

चोई ह्वी उत्तर कोरिया के खेल मंत्री हैं और सरकारी टेलीविज़न पर अपनी सहज छवि के लिए जाने जाते हैं.  

उत्तर कोरिया लीडरशिप वॉच ब्लॉग के मुताबिक 1980 के दशक के मध्य में सी ऑफ़ ब्लड ओपेरा समूह के प्रबंधक के रूप में उन्होंने अहम...\nपिछली सामग्री को संक्षेप में निम्नानुसार किया जा सकता है:
दक्षिण कोरिया की ज़मीन पर वहां के राष्ट्रपति मून जे-इन से हो रही बातचीत में उत्तर कोरियाई नेता अपने साथ एक ख़ास प्रतिनिधि मंडल ले कर गए हैं.